Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Adolfo Araiz Flamarique jaunak egindako galderaren erantzuna, Foru Diputazioak emana, Justizia Jauregian Emakumearen aurkako Indarkeriaren arloko Epaitegiko eta Iruñeko Abokatuen Elkargoaren Togen Aretoko espazioak egokitzeko prozesuari buruzkoa. Galdera 2018ko martxoaren 2ko 27. Nafarroako Parlamentuko Aldizkari Ofizialean argitaratu zen.

Iruñean, 2018ko apirilaren 3an

Lehendakaria: Ainhoa Aznárez Igarza

ERANTZUNA

EH Bildu Nafarroa parlamentu-taldeko foru parlamentari Adolfo Araiz Flamarique jaunak idatzizko galdera egin du (9-18/PES-00051). Honako hau da Lehendakaritzako, Funtzio Publikoko, Barneko eta Justiziako kontseilariaren erantzuna:

Egin diren urratsak eta adostu den konponbidea ondoren aipatzen ditugun dokumentuetatik ondorioztatzen direnak dira; erantzun honi erantsita bidaltzen ditugu dokumentu horiek:

– Nafarroako Gobernuko Justiziako zuzendari nagusiaren 2018ko urtarrilaren 30eko txostena.

– Halaber, data bereko 6 dokumentu erantsi dira, txosten horretan aipatzen direnak.

– Nafarroako Gobernuko Justiziako zuzendari nagusiak Iruñeko Abokatuen Elkargoko dekanoari igorritako komunikazioa, 2018ko urtarrilaren 31koa.

– Iruñeko Abokatuen Elkargoko dekanoak sinatzaileari bidalitako idazkia, 2018ko otsailaren 2koa.

– Sinatzaileak Iruñeko Abokatuen Elkargoko dekanoari bidalitako idazkia, 2018ko otsailaren 7koa, zeinaren bidez dei egiten baitzaio otsailaren 9an egin beharreko bilerara joateko.

– Iruñeko Abokatuen Elkargoko dekanoaren komunikazioa, 2018ko otsailaren 7koa, bilerara joanen dela baieztatzekoa.

– Nafarroako Gobernuko Justiziako zuzendari nagusiaren txostena, 2018ko otsailaren 7koa.

– 2018ko otsailaren 9ko bileran emandako dokumentua.

– Nafarroako Gobernuko Justiziako zuzendari nagusiaren komunikazioa, 2018ko otsailaren 12koa, Iruñeko Abokatuen Elkargoko dekanoaren eskutik jasotako planoak erantsita.

– Nafarroako Gobernuko Justizia Zuzendaritza Nagusiari atxikitako Baliabide Materialen Ataleko buruaren 2018ko otsailaren 12ko txosten teknikoa.

– Nafarroako Gobernuko Justiziako zuzendari nagusiaren 2018ko otsailaren 12ko proposamena, aurreko txosten teknikoa ikusi ondoren egindakoa.

– Sinatzaileak 2018ko otsailaren 12an Nafarroako Gobernuko Justiziako zuzendari nagusiari bidalitako komunikazioa, proposamenaren ados dagoela adieraztekoa.

– Iruñeko Abokatuen Elkargoko dekanoaren komunikazioa, 2018ko otsailaren 13koa, Departamentuaren jarduketa dela-eta eskerrak ematekoa.

Hori guztia jakinarazten dizut Nafarroako Parlamentuko Erregelamenduko 194. artikulua betez.

Iruñean, 2018ko martxoaren 28an

Lehendakaritzako, Funtzio Publikoko, Barneko eta Justiziako kontseilaria: Mª José Beaumont Aristu

(Oharra: Aipatu eranskina foru parlamentarien eskura dago Parlamentuaren kudeaketarako Ágora sisteman.)